钦定古今图书集成/明伦汇编/闺媛典/第277卷 > 皇清十 > 吴自强妻高氏
## 钦定古今图书集成/明伦汇编/闺媛典/第277卷 > 皇清十 > 吴自强妻高氏

按《武昌县志》：“高氏，生员吴自强妻。年及笄，适吴，克尽妇职，夫妻相敬如宾，翁姑喜之，生三子士行、士琦、士狷。未几，吴遘疾，氏旦夕吁天，愿以身代，刲股救之，不起。氏擗踊号泣，几不欲生。时值奇荒，道殣相望，氏啜羹饮水，贮旨蓄，延师训子。久之，竟绝炊。邻有富人持百金向其父高英伯求聘为继室，氏闻，告父曰：‘饿死事小’。” 遂投于河。邻翁见而救起。自是守志益坚。邑令旌之。